MK sēdes protokollēmuma projekts 22-TA-49
Izdrukāts 29.07.2026. 21.34 - 5.0 Redakcija
Ministru kabineta sēdes protokollēmums

Informatīvais ziņojums "Informatīvais ziņojums “Par medicīniskā skābekļa pieejamības nodrošināšanu un slimnīcu rezervju, kā arī valsts gultu rezervju veidošanu”"

· 1. Pieņemt zināšanai iesniegto informatīvo ziņojumu.
· 2. Lai nodrošinātu skābekļa pievades vai izveides sistēmu uzlabošanu un operatīvā datu paneļa izstrādi (aizstāts ar SAIRIS sistēmas pilnveidošanu), papildus nepieciešams finansējums ne vairāk kā  2 159 214 euro.
· 3. Lai nodrošinātu skābekļa pievades vai izveides sistēmu uzlabošanu 2021. un 2022. gadā (par periodu no 2021.gada janvāra līdz 2022.gada oktobrim), Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektus par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” atbilstoši faktiski nepieciešamajam apmēram ne vairāk kā 1 085 226 euro, tai skaitā:
· 3.1. sabiedrībai ar ierobežotu atbildību "Vidzemes slimnīca" ne vairāk kā 29 436 euro;
· 3.2. sabiedrībai ar ierobežotu atbildību "Daugavpils reģionālā slimnīca" ne vairāk kā 29 685 euro;
· 3.3. sabiedrībai ar ierobežotu atbildību "Liepājas reģionālā slimnīca" ne vairāk kā 807 268 euro;
· 3.4. sabiedrībai ar ierobežotu atbildību "Ziemeļkurzemes reģionālā slimnīca" ne vairāk kā 5 638 euro;
· 3.5. sabiedrībai ar ierobežotu atbildību "Dobeles un apkārtnes slimnīca" ne vairāk kā 11 475 euro;
· 3.6. sabiedrībai ar ierobežotu atbildību "Bauskas slimnīca" ne vairāk kā  5 482 euro;
· 3.7. sabiedrībai ar ierobežotu atbildību "Saldus medicīnas centrs" ne vairāk kā 7 370 euro;
· 3.8. sabiedrībai ar ierobežotu atbildību "Preiļu slimnīca" ne vairāk kā 1 784 euro;
· 3.9. sabiedrībai ar ierobežotu atbildību "Jūrmalas slimnīca" ne vairāk kā 11 482 euro;
· 3.10. Rīgas pašvaldības sabiedrībai ar ierobežotu atbildību "Rīgas 1. slimnīca" ne vairāk kā 52 395 euro;
· 3.11. sabiedrībai ar ierobežotu atbildību "Aizkraukles medicīnas centrs"  ne vairāk kā 11 827 euro;
· 3.12. Rīgas pašvaldības sabiedrībai ar ierobežotu atbildību "Rīgas 2. slimnīca" ne vairāk kā 11 612 euro;
· 3.13. sabiedrībai ar ierobežotu atbildību "Ludzas medicīnas centrs" ne vairāk kā 11 809 euro;
· 3.14. sabiedrībai ar ierobežotu atbildību "Jelgavas pilsētas slimnīca" ne vairāk kā 64 585 euro;
· 3.15. sabiedrībai ar ierobežotu atbildību "Tukuma slimnīca" ne vairāk kā 23 378 euro.
· 4. 2022. gadā SIA "Rīgas Austrumu klīniskā universitātes slimnīca" pamatkapitāla palielināšanu, ieguldot tajā finanšu līdzekļus 627 470 euro apmērā skābekļa sistēmas pilnveidošanas darbu veikšanai  un VSIA "Traumatoloģijas un ortopēdijas slimnīca" pamatkapitāla palielināšanu, ieguldot tajā finanšu līdzekļus 7 242 euro apmērā skābekļa sistēmas pilnveidošanas darbu veikšanai.
· 5. Lai nodrošinātu šī protokollēmuma 4.  punkta izpildi, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par apropriācijas palielināšanu 634 712 euro apmērā Veselības ministrijai, tajā skaitā paredzot SIA "Rīgas Austrumu klīniskā universitātes slimnīca" pamatkapitāla palielināšanu, ieguldot tajā finanšu līdzekļus 627 470 euro apmērā,  VSIA "Traumatoloģijas un ortopēdijas slimnīca" pamatkapitāla palielināšanu, ieguldot tajā finanšu līdzekļus 7 242 euro.
· 6. Atbalstīt informatīvajā ziņojumā iekļauto uzsākto slimnīcu rezervju un gultu rezervju veidošanu, kas balstās uz jau iegādāto iekārtu no valsts budžeta finanšu līdzekļiem un no starptautiskās palīdzības saņemto medicīniski tehnoloģisko iekārtu saraksta.
· 7. Atbalstīt, ka pēc uzsākto slimnīcu rezervju un gultu rezervju veidošanas procesa noslēgšanas Veselības ministrija līdz 2022.gada 1.jūlijam iesniegs starpziņojumu par minēto rezervju izveidošanas gaitu, kā arī nepieciešamo finansējumu, ja tas tiks identificēts izvērtējuma gaitā, bet līdz 2023.gada 31. martam  - gala ziņojumu par izveidotajām slimnīcu rezervēm un gultu rezervēm, un informēs par papildus nepieciešamo finansējumu, ja tas tiks identificēts izvērtējuma gaitā.
· 8. Atļaut Veselības ministrijas kapitālsabiedrībām, kurām ar Ministru kabineta rīkojumiem 2021.gadā piešķirts finansējums ar Covid-19 pandēmiju saistītām aktivitātēm, t.i., intensīvās terapijas gultu ar aprīkojumu izveidei, medicīnisko iekārtu un papildaprīkojuma iegādei, epidemioloģisko pasākumu īstenošanai, nodalot pacientu plūsmas un infrastruktūras attīstībai, 2021.gadā ieguldītos finanšu līdzekļus pamatkapitālā realizēt arī 2022.gadā, turpinot attiecīgajos Ministru kabineta rīkojumos noteikto pasākumu īstenošanu.
· 9. Atbalstīt, ka ārstniecības iestādes iegādātās medicīnas iekārtas un medicīniskās ierīces izmanto, nodrošinot to atjaunošanu par saviem līdzekļiem.
· 10. Lai nodrošinātu 2021.gadā iesāktā operatīvā datu paneļa izveides īstenošanu 2022. gadā, kas ar 2021.gada novembri tika aizstāta ar datu ievadi Stacionāro ārstniecības iestāžu resursu informācijas sistēmā (SAIRIS), Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu 439 276 euro apmērā no valsts budžeta programmas 02.00.00 “Līdzekļi neparedzētiem gadījumiem”.
· 11. Nacionālajam veselības dienestam 2., 3. un 7. punktā minēto līdzekļu piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) ar finansējuma saņēmējiem noslēgto pilnvarojuma līgumu ietvaros.

